**ՀԻՄՆԱՎՈՐՈՒՄ**«ԱԲՈՎՅԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ 1,41180 ՀԵԿՏԱՐ ՀՈՂԱՄԱՍԸ ԱՌԱՆՑ ՄՐՑՈՒՅԹԻ ՎԱՐՁԱԿԱԼՈՒԹՅԱՄԲ ՏՐԱՄԱԴՐԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

 «Տեղական ինքնակառավարման մասին» օրենքի 18-րդ հոդվածի 1-ին մասի 21-րդ կետի, Հայաստանի Հանրապետության կառավարության 2001 թվականի ապրիլի 12-ի N 286 որոշմամբ հաստատված կարգի 44-րդ կետի «ը» ենթակետի  պահանջներին համապատասխան։

Աբովյան համայնքի Արամուս բնակավայրում գտնվող 07-013-0157-0128 կադաստրային ծածկագրով 2,17654 հա մակերեսով հողամասից 1,41180 հա հողամասը ըստ Արամուս բնակավայրի գլխավոր հատակագծի հանդիսանում է արդյունաբերական, ընդերքօգտագործման և այլ արտադրական նշանակության օբյեկտների՝ ընդերքի օգտագործման հողամաս:

Հայաստանի Հանրապետության տարածքային կառավարման և ենթակառուցվածքների նախարարության 2021 թվականի փետրվարի 19-ի N Լ-637 լեռնահատկացման ակտի և օգտակար հանածոների արդյունահանման և /կամ/ ընդերքօգտագործման թափոնների վերամշակման N ՇԱԹ-29/637 թույլտվության համաձայն <<ԷՅ ԷՄ ԹԻ>> ՍՊԸ-ին տրվել է օգտակար հանածոների արդյունհանման և ընդերքօգտագործման թափոնների վերամշակման թուլտվություն:

Հիմք ընդունելով վերոնշյալը և հաշվի առնելով <<ԷՅ ԷՄ ԹԻ>> ՍՊԸ-ի տնօրենի դիմումը՝ հողամասն առանց մրցույթի վարձակալությամբ տրամադրելու մասին, փոփոխվել է 1,41180 հա հողամասի նպատակային նշանակությունը արդյունաբերական, ընդերքօգտագործման և այլ արտադրական նշանակության օբյեկտների՝ ընդերքի օգտագործման հողերի և առանց մրցույթի վարձակալությամբ տրամադրվում է <<ԷՅ ԷՄ ԹԻ>> ՍՊԸ-ին:

Հողային օրենսգրքի 81-րդ հոդվածի 3-րդ մասի համաձայն պետության և համայնքների սեփականության հողամասերի տարեկան վարձավճարի և (կամ) կառուցապատման իրավունքի վճարի չափը չի կարող պակաս լինել անշարժ գույքի հարկի տարեկան դրույքաչափից, որը տվյալ պարագայում կազմում է 407658 դրամ:   
Անշարժ գույքի հարկը հաշվարկվում է համաձայն Հարկային օրենսգրքի 229-րդ հոդվածի համաձայն՝ հետևյալ կերպ՝ ոչ գյուղատնտեսական նշանակության մյուս հողերի համար` մեկ տոկոս: Որոշման նախագծով ներկայացված է համայնքային սեփականություն հանդիսացող 07-013-0157-0128 կադաստրային ծածկագրով 2.17654 հեկտար մակերեսով հողամասից 1,41180 հեկտար հողամասի վարձակալության տարեկան վարձավճարը 1,5 տոկոս հաշվարկով:

**ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**

**ՏԵՂԵԿԱՆՔ**«ԱԲՈՎՅԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ 1,41180 ՀԵԿՏԱՐ ՀՈՂԱՄԱՍԻ ՆՊԱՏԱԿԱՅԻՆ ՆՇԱՆԱԿՈՒԹՅՈՒՆԸ ՓՈՓՈԽԵԼՈՒ ԵՎ ԱՌԱՆՑ ՄՐՑՈՒՅԹԻ ՎԱՐՁԱԿԱԼՈՒԹՅԱՄԲ ՏՐԱՄԱԴՐԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

«Աբովյան համայնքի սեփականություն հանդիսացող 1,41180 հա հողամասի նպատակային նշանակությունը փոփոխելու և առանց մրցույթի վարձակալությամբ տրամադրելու մասին» Աբովյան համայնքի ավագանու որոշման նախագծի ընդունման առնչությամբ Աբովյան համայնքի ծախսերում փոփոխություններ չեն առաջանում, իսկ եկամուտները ավելանում են տարեկան 611486 (վեց հարյուր տասնմեկ հազար չորս հարյուր ութսունվեց) դրամ վարձավճարով:

**ՖԻՆԱՆՍԱՏՆՏԵՍԱԳԻՏԱԿԱՆ ԲԱԺՆԻ   
ՊԵՏԻ ՊԱՇՏՈՆԱԿԱՏԱՐ՝ ԱՆՆԱ ՉՈԲԱՆՅԱՆ**